|  |  |
| --- | --- |
| Teitl y Swydd: | Cynorthwyydd Prosiect – Safle Trwsio Abertawe |
| Atebol i: | Rheolwr y Prosiect – Mwy nag Ailgylchu Abertawe, Ymgysylltu a Gwirfoddoli |
| Cyflog: | £22,000 y flwyddyn/pro rata |
| Oriau Craidd: | 14 awr yr wythnos, ar ddydd Iau a dydd Gwener. Mae’r dyddiau a’r oriau a weithir yn gallu amrywio a bydd angen hyblygrwydd. Efallai y bydd angen gweithio gyda’r hwyr ac ar benwythnos yn achlysurol, rhoddir amser i ffwrdd yn gyfnewid am hyn. |
| Math o Swydd: | Rhan-amser, benodedig tan mis Hydref 2025 gyda’r opsiwn i’w hestyn yn dibynnu ar gyllid |
| Gwyliau Blynyddol: | 25 diwrnod ynghyd â gwyliau banc, y flwyddyn/pro rata |
| Pensiwn: | Cynllun NEST y Llywodraeth, cyfraniadau 3% gan y cyflogwr / 5% gan y cyflogai |
| Lleoliad: | Seilir yng Ngweithdy Cymunedol Abertawe, Stryd Fawr, Abertawe, SA1 1PE  |

|  |
| --- |
| Ynghylch y Rôl |
| Ydych chi’n angerddol ynghylch y blaned? Ydych chi am wneud gwahaniaeth i’r amgylchedd a’ch cymuned leol? Ydych chi’n gyfathrebwr da sydd â llygad dda am fanylion a gwasanaeth cwsmeriaid ardderchog?**Rydym yn chwilio am G**ynorthwyydd Prosiect **i ymuno â’n menter newydd gyffrous i sefydlu** Safle Trwsio Abertawe**. Byddwn yn cynnal safle trwsio** lle bydd aelodau’r cyhoedd yn gallu cael eitemau cartref, dillad, cyfarpar trydanol a’u tebyg wedi eu trwsio gan grŵp o drwswyr gwirfoddol. Byddwn yn cymryd ymlaen Llyfrgell Pethau Abertawe hefyd a fydd yn cynnig benthyg eitemau cartref defnyddiol am gost isel.Bydd gan yr ymgeisydd llwyddiannus brofiad o wasanaeth cwsmeriaid a gallu i ennyn brwdfrydedd, i gynnwys ac i gyfathrebu ag amrediad eang o unigolion gan gynnwys gwirfoddolwyr ac aelodau’r cyhoedd. Bydd angen profiad o ddilyn prosesau sefydliadol i sicrhau gwasanaeth diogel, effeithiol a difyr yn ogystal â chasglu data cadarn am weithrediadau bob dydd, monitro ac adrodd ar gyfer y swydd hon.Byddai gwybodaeth am leihau gwastraff a phrofiad ymarferol o ailddefnyddio, ailgylchu a thrwsio yn cael ei chroesawu’n fawr. Bydd dealltwriaeth o faterion amgylcheddol a chynaladwyedd ehangach o fudd hefyd. Bydd y rôl newydd yn ymuno â thîm o staff a gwirfoddolwyr ymroddedig a diwyd o Ganolfan yr Amgylchedd. Y prif fan gweithio fydd y safle trwsio newydd a leolir yng Ngweithdai Cymunedol Abertawe ar Stryd Fawr Abertawe. |
| Rôl a Chyfrifoldebau |
| Fel ein **C**ynorthwyydd Prosiect, bydd disgwyl i chi:* Bod o flaen y tŷ yn Safle Trwsio Abertawe a chynnig gwasanaeth cwsmeriaid o’r radd flaenaf fel y pwynt cysylltu cyntaf i’r cyhoedd a gwirfoddolwyr y prosiect
* Delio ag ymholiadau trwy e-bost, ffôn, cyfryngau cymdeithasol ac wyneb yn wyneb yn Safle Trwsio Abertawe
* Gweinyddu’r rota gwirfoddolwyr, gan sicrhau bod gan wirfoddolwyr yr wybodaeth a’r gefnogaeth mae arnynt eu hangen
* Defnyddio ein systemau i gofnodi data a ddefnyddir i reoli a monitro defnydd y Llyfrgell Pethau a’r Caffi Trwsio
* Sicrhau bod gweithgarwch y prosiect a’i effeithiau’n cael eu cofnodi’n rheolaidd, gan helpu gyda gweinyddu adborth a data o ffurflenni gwerthuso
* Cefnogi trefnu digwyddiadau a gweithgareddau
* Helpu gyda thasgau beunyddiol y prosiect a chefnogi rhediad llyfn y prosiect
* Sicrhau bod polisïau iechyd a diogelwch a chasglu data yn cael eu dilyn yn gywir
* Darparu cynnwys i’r Swyddog Cyfathrebu i helpu i hyrwyddo a hysbysebu’r prosiect
* Bod yn rhan o sgyrsiau ac ymgysylltu a fydd yn helpu i ddatblygu’r prosiect a sicrhau ei fod yn gynaliadwy
* Gall fod yn ofynnol i chi ymgymryd ag unrhyw ddyletswyddau eraill sy’n dod o fewn natur a chyfrifoldebau’r rôl
 |
|  Gweithio mewn Tîm |
| Byddwch yn gweithio’n bennaf gyda Rheolwr y Prosiect i gyflenwi prosiect Safle Trwsio Abertawe. Byddwch chi’n cydweithio’n agos gyda’r tîm staff ehangach ac yn cael eich cefnogi ganddynt, yn enwedig ein Swyddog Cyfathrebu a Swyddogion Prosiect sydd wedi’u seilio yng Ngweithdy Cymunedol Abertawe hefyd.   |
| Manyleb Berson  |
| Meini Prawf Hanfodol* Sgiliau trefnu cryf gyda llygad dda am fanylion.
* O leiaf 1 flwyddyn o brofiad o weithio mewn rôl cynorthwyol/ gweinyddol.
* Sgiliau cyfathrebu rhagorol ar lafar ac yn ysgrifenedig.
* Gallu i ddefnyddio’ch blaengaredd eich hun a gweithio gydag isafswm goruchwyliaeth.
* Gallu i weithio gydag eraill fel rhan o dîm prysur, gydag ymagwedd hyblyg a brwdfrydig at amgylchiadau sy’n newid.
* Profiad o wirfoddoli, neu o weithio gyda gwirfoddolwyr.
* Lefel dda wrth ddefnyddio Microsoft Office, gyda phrofiad o SharePoint a Teams, Word, taenlenni Excel ac Outlook.
* Gallu i aml-dasgio, blaenoriaethu llwythi gwaith a bodloni amserlenni.
* Diddordeb mewn materion amgylcheddol a chynaladwyedd, yn enwedig themâu ailddefnyddio, trwsio ac ailgylchu.

Meini Prawf Dymunol* Profiad o weithio mewn rôl weinyddol ar brosiectau amgylcheddol
* Er na fydd y rôl yn gofyn am unrhyw sgiliau trwsio, byddai gwybodaeth o’r maes hwn o fantais
* Profiad o weithio o fewn y trydydd sector
* Gallu i gyfathrebu trwy gyfrwng y Gymraeg
 |

|  |  |
| --- | --- |
| Sut i Wneud Cais | Llenwch ein Ffurflen Gais. Yn Adran 4 - Sgiliau /Profiad/Gwybodaeth Bellach (tudalennau 4-6), dwedwch wrthym pam rydych chi’n credu y byddech yn addas am y swydd. *Cyfeiriwch at gyfrifoldebau’r rôl a’r fanyleb berson*, gan roi enghreifftiau o brofiad perthnasol, p’un a gafodd ei hennill trwy gyflogaeth ffurfiol neu weithgareddau gwirfoddol/hamdden. Ymgeisiwch drwy **e-bost i** **office@environmentcentre.org.uk**. Gallwch anfon copi caled at: Rheolwr y Ganolfan, Canolfan yr Amgylchedd, Stryd y Pier, Abertawe SA1 1RY. |
| Dyddiadau Allweddol | Y dyddiad cau am geisiadau yw 9am ddydd Llun 13 Mai 2024.Disgwyliwn gynnal cyfweliadau ddydd Mercher 22 Mai 2024.Mae arnom angen i’r cynorthwyydd prosiect newydd allu dechrau ym Mehefin 2024. |